2 Dikoronika 7 | Beibele Inthaneteng | Phetolelo ya Lefase le Lefsa
2 Dikoronika 7:1-22
7 Ya re gateetee ge Solomone a fetša go rapela,+ mollo wa theoga legodimong+ wa tšhuma dihlabelo le sebego sa go fišwa+ gomme letago la Jehofa+ lona la tlala ka ntlong.
2 Baperisita ba se kgone go tsena ka ntlong ya Jehofa+ ka gobane letago la Jehofa le be le tletše ka ntlong yeo ya Jehofa.
3 Bana ba Isiraele ka moka ba be ba bogetše ge mollo o be o theoga gomme letago la Jehofa le bonagala godimo ga ntlo, gateetee ba inamišetša+ difahlego tša bona fase lebatong gomme ba khunama+ ba leboga Jehofa, “ka gobane o lokile,+ e bile botho bja gagwe ke bja go iša mehleng ya neng le neng.”+
4 Kgoši le setšhaba ka moka ba be ba dira sehlabelo ba le pele ga Jehofa.+
5 Kgoši Solomone a dira sehlabelo ka dikgomo tše dikete tše masomepedi-pedi (22 000) le dinku tše dikete tše lekgolo-masomepedi (120 000).+ Ka go re’alo kgoši le setšhaba ka moka ba kgakola+ ntlo ya Modimo wa therešo.
6 Baperisita+ ba be ba eme mafelong ao ba bego ba šoma go ona gomme Balefi+ ba swere diletšo tša mmino+ tša go opelela Jehofa tšeo kgoši Dafida+ a di diretšego go leboga Jehofa, “gobane botho bja gagwe ke bja go iša mehleng ya neng le neng,” ge Dafida a be a tumiša Modimo a diriša seatla sa bona; le gona baperisita ba be ba leletša diphalafala+ godimo ba le pele ga bona, mola Baisiraele ka moka bona ba be ba eme.
7 Ke moka Solomone a kgethagatša+ bogare bja lapa leo le bego le le pele ga ntlo ya Jehofa, ka gobane ke gona moo a ilego a neela dikarolo tše di nonnego tša sehlabelo sa mohlakanelwa le dibego tša go fišwa,+ gobane aletareng ya koporo+ yeo Solomone a bego a e dirile go be go sa felele sebego sa go fišwa, sebego sa mabele+ le dikarolo tšela tše di nonnego.+
8 Mohlang woo Solomone a swara monyanya+ wa matšatši a šupago gomme Isiraele ka moka e na le yena,+ e le setšhaba se segolo kudu+ sa go tloga ge o tsena ka Hamathi+ go theoga go ba go fihla moeding wa mafula wa Egipita.+
9 Eupša letšatšing la seswai ba swara seboka se sekgethwa,+ ka gobane ba kgakotše aletare ka matšatši a šupago ba ba ba dira le monyanya ka matšatši a šupago.
10 Letšatšing la masomepedi-tharo la kgwedi ya bošupa a bušetša setšhaba morago magaeng a sona, se thabile+ e bile dipelo tša sona e le tše tšhweu ka baka la botse+ bjoo Jehofa a bo diretšego Dafida, Solomone le setšhaba sa gagwe sa Isiraele.+
11 Ka gona Solomone a fetša ntlo ya Jehofa+ le ntlo ya kgoši;+ a atlega go direng sohle seo se bego se le pelong ya gagwe sa mabapi le ntlo ya Jehofa le ntlo ya gagwe.
12 Jehofa bjale a iponagatša+ go Solomone bošego, a re go yena: “Ke kwele thapelo ya gago+ gomme ke ikgethetše+ lefelo le gore e be ntlo ya dihlabelo.+
13 Ge nka tswalela magodimo gore pula e se ke ya na,+ ka laela ditšie gore di je dibjalo tša naga,+ ka romela leuba la bolwetši setšhabeng sa ka,+
14 ke moka setšhaba+ seo leina la ka+ le bitšwago go sona sa ikokobetša,+ sa rapela,+ sa nyaka sefahlego sa ka,+ sa ba sa sokologa ditseleng tša sona tše mpe,+ gona nna ke tla kwa ke le magodimong,+ ka se lebalela sebe+ sa sona gomme ka alafa naga ya sona.+
15 Bjale mahlo a ka+ a tla bulega gomme ditsebe tša ka+ tša theetša thapelo ya mo lefelong le.
16 Bjale ke kgetha+ ntlo ye le go e kgethagatša gore leina la ka+ le be moo go iša mehleng ya neng le neng,+ mahlo a ka le pelo ya ka di tla dula di le moo ka mehla.+
17 “Ge e ba wena o ka sepela pele ga ka go etša kamoo Dafida+ tatago a sepetšego ka gona, wa dira tšohle tšeo ke go laetšego tšona,+ wa lota melao+ ya ka le dikahlolo+ tša ka,
18 gona ke tla thea sedulo sa gago sa bogoši+ go etša ge ke dirile kgwerano le Dafida tatago,+ ka re: ‘Go ka se hlokwe monna mo go wena gore a buše Isiraele.’+
19 Eupša ge e ba le ka hlanoga,+ la tlogela melao+ ya ka le ditaelo+ tša ka tšeo ke le neilego tšona, la yo hlankela medimo+ e mengwe la e khunamela,+
20 gona ke tla le tumola nageng ya ka yeo ke le neilego yona;+ ntlo ye ya ka yeo ke e kgethagaditšego+ bakeng sa leina la ka, ke tla e lahla pele ga sefahlego+ sa ka, ka e dira gore go hlabje seema+ ka yona e be e kwerwe ke merafo ka moka.+
21 Ge e le ntlo ye yeo e tla bego e le mašope,+ yo mongwe le yo mongwe yo a fetago kgauswi le yona o tla e tsepelela ka go makala,+ a re: ‘Go re’ng Jehofa a dirile seo ka naga ye le ka ntlo ye?’+
22 Ke moka batho ba tla re: ‘Ke ka gobane ba tlogetše Jehofa+ Modimo wa borakgolokhukhu ba bona yo a ba ntšhitšego nageng ya Egipita+ gomme ba itshwarelela ka medimo+ e mengwe, ba e khunamela ba ba ba e hlankela.+ Ke ka baka leo a ba tlišeditšego bošula bjo ka moka.’”+
2 Dikoronika 7
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D14%26Chapter%3D7%26wtlocale%3DSE%26srcid=share⊂ject=Bala Beibele Inthaneteng